Γκρέτα Σκάκι

Η Γκρέτα Σκάκι (αγγλικά: Greta Scacchi) , 18 Φεβρουαρίου 1960, είναι Ιταλίδα ηθοποιός. To 1996 κέρδισε ένα βραβείο Emmy για το ρόλο της αυτοκράτειρας Αλεξάνδρας Φεοντόροβνα της Ρωσίας στην τηλεοπτική ταινία, Ρασπούτιν: Ο Σκοτεινός υπηρέτης του πεπρωμένου.

Πρώτα χρόνια 
Η Γκρέτα Σκάκι γεννήθηκε στο Μιλάνο στις 18 Φεβρουαρίου 1960 και είναι κόρη του Λούκα Σκάκι,  Ιταλού εμπόρου τέχνης και ζωγράφου, και της Παμέλα, μιας αγγλίδας χορεύτριας  και εμπόρου αντικών. Οι γονείς της Σκάκι χώρισαν όταν ήταν η ίδια τεσσάρων ετών, και η μητέρα της επέστρεψε στην πατρίδα της, την Αγγλία με την Γκρέτα και τα δύο μεγαλύτερα αδέλφια της, πρώτα στο Λονδίνο, και στη συνέχεια, στο Χάγιαρντς Χιθ, στο δυτικό Σάσεξ. Το 1975, μετά από το νέο  γάμο της μητέρας της με τον Τζοβάνι Καρσανίγκα, έναν Ιταλό ακαδημαϊκό, η οικογένεια μετακόμισε στο  Περθ της Αυστραλίας, όπου ο πατριός της ήταν επισκέπτης καθηγητής των Ιταλικών στο Πανεπιστήμιο της Δυτικής Αυστραλίας (UWA). Όταν ήταν στο Περθ, η Σκάκι τελείωσε το Λύκειο Χόλυγουντ και στη συνέχεια εντάχθηκε στο Πανεπιστήμιο όπου σπούδασε  Δραματική τέχνη. Το θεατρικό της ντεμπούτο το έκανε στο νέο Ντόλφιν Θέατερ  στο έργο του ντουαρντ Μποντ "Νωρίς το πρωί" υπό τον διευθυντή Αρνι Νιμ.

Καριέρα 
To 1977 η Σκάκι επέστρεψε στην Αγγλία για να συνεχίσει της σπουδές της στο Old Bristol Vic (Σχολή Θεάτρου), όπου στους αποφοίτους της σχολής περιλαμβάνονται η Μιράντα Ρίτσαρντσον και η Αμάντα Ρέντμαν. Το 1982, έκανε το ντεμπούτο της στο κινηματογράφο στη γερμανική ταινία Das Zweite Gesicht (το δεύτερο πρόσωπο), και έπειτα πήρε ρόλους σε ταινίες, όπως η Ζέστη και η σκόνη (1983), Ο Πύργος (1984), The Coca-Cola Kid ( 1985), Θεωρείται αθώος (1990), Ο παίκτης (1992) και Country Life (1994). Της προτάθηκε ο ρόλος της Κάθριν Τράμμελ στο Βασικό Ένστικτο (1992) αλλά τον απέριψε.
 
Το 1996 κέρδισε ένα βραβείο Emmy για τον ρόλο της ως αυτοκράτειρα Αλεξάνδρα Φεοντόροβνα της Ρωσίας στην τηλεοπτική ταινία, Ρασπούτιν: Ο Σκοτεινός υπηρέτης του πεπρωμένου, και ήταν υποψήφια για Χρυσή Σφαίρα και σε πολλά άλλα βραβεία. 
Το 1999, είχε έναν ρόλο ως Ιταλίδα ανύπαντρη μητέρα στην αυστραλιανή ταινία Ψάχνοντας τον Αλιμπράντι, ένας ρόλος για τον οποίο κέρδισε το βραβείο AFI 2000  για την καλύτερη ηθοποιό. 
Το 2007, έλαβε μια υποψηφιότητα για βραβείο Emmy για Β' γυναικείο ρόλο στην μίνι τηλεοπτική σειρά Broken Trail.

Η Γκρέτα Σκάκι μιλάει άπταιστα αγγλικά, γαλλικά, γερμανικά και ιταλικά, και είναι μια δημοφιλής επιλογή για τους ευρωπαίους σκηνοθέτες.

Προσωπική ζωή 
Η Σκάκι ήταν σε μια σχέση με τον Νεοζηλάνδο μουσικό Τιμ Φιν (1983-89). Είχε μια σχέση  τεσσάρων ετών με τον Αμερικανό ηθοποιό Βίνσεντ Ντ' Ονοφρίο, με τον οποίο έχει μια κόρη, την Λέιλα (γεννήθηκε το 1992).

Η Σκάκι είναι μια Ιταλίδα πολίτης από τη γέννηση της. Υπέβαλε αίτηση για να πάρει τη βρετανική υπηκοότητα μετά την ενηλικίωση της στα 18, αλλά της το αρνήθηκαν και εκ νέου σε δεύτερο βαθμό. 
Η Σκάκι έχει μια  διπλή υπηκοότητα, αυτήν της Ιταλικής και της  Αυστραλιανής. Είναι ενεργή υποστηρικτής των εκστρατειών και των οργανώσεων που προωθούν περιβαλλοντικά θέματα. Έχει υποστηρίξει την Greenpeace και την εκστρατεία Christian Aid για την  κλιματική αλλαγή. Το 2009, φωτογραφήθηκε γυμνή με έναν  μπακαλιάρο για την προώθηση ενός ντοκιμαντέρ για τις επιπτώσεις της υπεραλίευσης.

Τον Οκτώβριο του 2013, για την προσφορά της στις τέχνες  τιμήθηκε με το παράσημο του Ιππότη του Τάγματος της Αξίας της Ιταλικής Δημοκρατίας. Τον Σεπτέμβρη του 2017 ήταν η πρέσβης του Φεστιβάλ Ιταλικού Κινηματογράφου Lavazza που πραγματοποιήθηκε στο Σίδνεϊ, την Αδελαΐδα, την Μελβούρνη, την Καμπέρα, το Μπρισμπέιν, το Περθ και το Χόμπαρτ.

Φιλμογραφία

Παραπομπές

Εξωτερικοί σύνδεσμοι 
 Η  

Ιταλίδες ηθοποιοί κινηματογράφου
Ιταλίδες ηθοποιοί θεάτρου
Ιταλίδες ηθοποιοί τηλεόρασης